[{"text_idx": "#000001", "text": "Keerleme lagunemiste, asendumiste, uute olukordade hiiglaslikus transformatsioonimasinas, kus pole aega hinge to\u0303mmata ja kus elluja\u0308a\u0308mise ma\u0308a\u0308rab vo\u0303ime end sobitada saja tuhande muutujaga. Kohanemine, kohandumine on ha\u0308davajalik pu\u0308siv meeleseisund, mis u\u0308hele tuleb kiirelt, loomulikult ja lihtsalt, teisele tekitab raskust, trotsi, vaeva ja viha. Po\u0308o\u0308reldes selles hiiglaslikus hullumeelses rattas, mis aina to\u0303usvas tempos mitme tundmatuga vo\u0303rrandeid me ette seab, igau\u0308hele, hoolimata erinevast kohanemisvo\u0303imest, vajame ko\u0303ik ometi midagi, mis hinge toidaks. Otsime pidepunkte, mis vee peal hoiaks. Ja kui eestlane on rahumeelsematel aegadel hoidnud rohkem omaette ja vaadanud naabritki pigem eemalt vo\u0303i ka altkulmu, siis keerulisematel aegadel kasvab tung pigem leida u\u0308hisosa kui vastanduda."}, {"text_idx": "#000002", "text": "Emakeel on iga eestlase tegelik ja to\u0303eline hinge keel"}, {"text_idx": "#000003", "text": "U\u0308kski muu keel ei puuduta seda nii intiimselt ja su\u0308gavalt. Nagu ka eksootiline pa\u0308ikeseloojang oma hunnitus ja muinasjutuliselt hingematvas ilus ei pane su hinge helisema sel moel kui karge suvehommik sillerdavas La\u0308a\u0308nemere lahesopis lainetel hulpiva valendava luigepaariga. Emakeeles on samblalo\u0303hna, u\u0308raskitest puretud puukoort, vesikasvude heljumist jo\u0303evoolus, ja\u0308a\u0308kirme pragunemise mo\u0303nusat praksu, ko\u0303uemu\u0308rinat ja sooja paduvihma \u2013 ko\u0303ike, mida ma\u0308letad lapsepo\u0303lvest, oma hinge kodust. See on u\u0308hine kood, mis on meid la\u0308bi aastatuhandete ta\u0308nasesse pa\u0308eva kandnud; kaunis kingitus, mis u\u0308hendab meid esivanematega ja teeb eriliseks teiste rahvaste seas. Miski, mis soojendab su\u0308dant ja mille juured on su\u0308gavalt maas. Oma keelega saame rikastada maailma, olla va\u0308a\u0308rtuslikud, haruldased. Haldjakeel, on o\u0308eldud."}, {"text_idx": "#000004", "text": "Nii palju ku\u0308simusi on u\u0308leval meie hinge keele, eesti keele, tuleviku u\u0308mber, ja nukravo\u0303itu ennustusi. Justkui peaks see olema miski, millest ise vabatahtlikult loobume. Et me keel kaob niikuinii, varem vo\u0303i hiljem. Et me ise loovutame selle tehnikaterminite, muude ko\u0303nekeelsete va\u0308ljendite, mugavuse kasuks. See on nii obvious, you know. Vo\u0303i kuidas ma siis teen oma insta postitust, kui tahan olla kuuldav ja na\u0308htav maailmas? Follower\u2019e vo\u0303iks ju olla ikka sadu tuhandeid. Tag \u0301iks ikka rahvusvahelist rahvast ... jne. OMG. Jah, on ku\u0308ll nii."}, {"text_idx": "#000007", "text": "... kas siis meie maa keel,"}, {"text_idx": "#000008", "text": "kui meri on hu\u0308u\u0308dmas ..."}, {"text_idx": "#000010", "text": "Head emakeelejonni, armas eesti rahvas!"}, {"text_idx": "#000012", "text": "Eesti keel kui rahvuslik aare"}, {"text_idx": "#000013", "text": "Kuraditosin huvitavat fakti eesti keele kohta"}, {"text_idx": "#000023", "text": "Luulevo\u0303istlus \u201ePaiga vaim\u201c 2022Luuletused 2022Luuletused maakondade kaupa 2022Luulevo\u0303istluse TOP 2022Paiga vaim kaart 2022"}]